
RAPORTI NËNTËMUJOR I PUNËS

JANAR – SHTATOR 2026

I. HYRJE

Fillimi i vitit 2026 është karakterizuar me angazhim të shtuar të Drejtorisë për Gjeodezi, Kadastër dhe Pronë në përmbushjen e detyrave dhe përgjegjësive të përcaktuara, si dhe në përfundimin e obligimeve të bartura nga viti paraprak.

Gjatë periudhës janar–shtator 2026, aktivitetet e Drejtorisë janë zhvilluar në përputhje me detyrat dhe përgjegjësitë e përcaktuara nga Kryetari i Komunës, legjislacionin në fuqi, Ligjin për Vetëqeverisjen Lokale, Statutin e Komunës së Rahovecit, si dhe Planin e Punës së Komunës për vitin 2026.

Drejtoria ka qenë e fokusuar në ofrimin e shërbimeve për qytetarët, trajtimin e kërkesave administrative dhe pronësore, përditësimin e të dhënave kadastrale, administrimin e pronës komunale dhe realizimin e detyrave të tjera sipas kompetencave ligjore.



II. ORGANIZIMI I DREJTORISË

Drejtoria për Gjeodezi, Kadastër dhe Pronë funksionon përmes dy sektorëve kryesorë:

1. Sektori i Kadastrit dhe Pronës
2. Sektori i Gjeodezisë
Të dy sektorët gjatë periudhës raportuese kanë realizuar detyrat e tyre në përputhje me kompetencat dhe përgjegjësitë e përcaktuara me legjislacionin në fuqi dhe kërkesat e institucioneve, qytetarëve dhe subjekteve të tjera.



III. AKTIVITETET KRYESORE TË REALIZUARA

Gjatë nëntëmujorit të parë të vitit 2026, Drejtoria ka realizuar një sërë aktivitetesh, ndër të cilat:

· Trajtimi i kërkesave të qytetarëve dhe gjeodetëve privatë për ndarje dhe bashkim të parcelave, regjistrim dhe çregjistrim të hipotekave, kontrata të shitblerjes, trashëgimisë, dhurimit, këmbimit, faljes së pronës, koordinata, modifikime dhe shërbime të tjera kadastrale;

· Lëshimi i certifikatave të pronës dhe kopjeve të planeve kadastrale;

· Hartimi dhe përditësimi i listës së veçantë të pronave komunale;

· Përgatitja e materialeve dhe dokumentacionit për dhënien në shfrytëzim të pronave publike për procedim dhe shqyrtim nga Kuvendi Komunal, sipas kërkesave të qytetarëve dhe grupeve të interesit;

· Kryerja e matjeve gjeodezike sipas kërkesave të drejtorive përkatëse, për prona të cilat janë në interes të Komunës;

· Vazhdimi i procesit të vektorizimit të Zonave Kadastrale dhe përditësimit të të dhënave në sistemin KadastralMap;

· Vlerësimi i performancës së punonjësve për vitin paraprak;

· Trajtimi i lëndëve që kanë të bëjnë me dyshimet për uzurpim të pronës publike dhe marrja e vendimeve përkatëse;

· Trajtimi i kërkesave të qytetarëve, institucioneve dhe subjekteve të tjera sipas kompetencave të Drejtorisë;

· Kryerja e detyrave të tjera administrative dhe profesionale sipas detyrës zyrtare.

Vektorizimi i Zonave Kadastrale

Një ndër aktivitetet me rëndësi gjatë kësaj periudhe ka qenë vazhdimi i projektit të vektorizimit të Zonave Kadastrale.

Në kuadër të këtij procesi, Drejtoria është duke punuar në përditësimin dhe digjitalizimin e të dhënave kadastrale, me qëllim që të rritet saktësia, efikasiteti dhe qasja në të dhënat pronësore dhe kadastrale.

Gjatë vitit 2026 është planifikuar përfshirja e 17 Zonave Kadastrale në sistemin KadastralMap, në bashkëpunim me Agjencionin Kadastral jemi duke punuar në fazën finale për insertim.



IV. MENAXHIMI I PRONËS KOMUNALE

Në kuadër të kompetencave të Drejtorisë, gjatë periudhës raportuese është punuar edhe në administrimin dhe menaxhimin e pronës komunale.

Para Kuvendit Komunal të Komunës së Rahovecit janë paraqitur propozime të ndryshme lidhur me pronat komunale, në përputhje me legjislacionin në fuqi.

Gjithashtu, janë përgatitur materiale dhe janë propozuar prona me interes të përgjithshëm, si dhe janë ndërmarrë procedurat për dhënien në shfrytëzim të pronave komunale.

Këto aktivitete kanë për qëllim menaxhimin më efikas të pronës publike, rritjen e vlerës së saj dhe vënien në funksion të interesit publik dhe zhvillimit të Komunës.



V. TRAJTIMI I LËNDËVE PRONËSORE

Gjatë periudhës janar–shtator 2026 janë trajtuar edhe lëndë që kanë të bëjnë me pronën publike dhe rastet e dyshuara për uzurpim.

Në këtë periudhë janë marrë 6 vendime për uzurpim, prej të cilave dy vendime janë marrë në Zonën Kadastrale Xërxe, ndërsa lëndët e tjera janë trajtuar sipas procedurave dhe kompetencave ligjore.

Drejtoria ka vazhduar të trajtojë këto raste me qëllim të mbrojtjes dhe administrimit të pronës komunale në përputhje me legjislacionin në fuqi.



VI. TË DHËNAT STATISTIKORE PËR PERIUDHËN JANAR–SHTATOR 2026

Gjatë nëntëmujorit të parë të vitit 2026, Drejtoria për Gjeodezi, Kadastër dhe Pronë ka trajtuar një numër të konsiderueshëm të kërkesave dhe lëndëve, si dhe ka lëshuar dokumente të ndryshme kadastrale dhe pronësore.

	Nr.
	Emërtimi i lëndës/shërbimit
	Numri

	1
	Trashëgimi
	176

	2
	Kontratë shitblerje
	268

	3
	Kontratë dhurimi
	343

	4
	Kontratë këmbimi
	17

	5
	Kontratë qiramarrje
	12

	6
	Kontratë ndarje fizike
	47

	7
	Kontratë mbajtje e përjetshme
	10

	8
	Kontratë krijimi I bashkëpronësisë
	3

	9
	Kontratë prishje e marrëveshjes
	3

	10
	Marrëveshje ndërmjetësimi
	239

	11
	Uzurpime
	6

	12
	Aktgjykim
	24

	13
	Hipoteka
	29

	14
	Çregjistrimi i hipotekës
	38

	15
	Historiate
	25

	16
	Azhurnime
	70

	17
	Barrë tatimore
	6

	18
	Bashkim ID
	77

	19
	Modifikim i ID
	21

	20
	Ndarje e parcelave
	298

	21
	Bashkim i parcelave
	141

	22
	Bashkim dhe ndarje
	6

	23
	Koordinata
	172

	24
	Legalizim
	13

	25
	Servitut
	5

	26
	Regjistrim i pjesës së ndërtesës
	4

	27
	Certifikata të pronës
	1183

	28
	Kopje të planit
	124

	29
	Kërkesë për social
	207

	30
	Vërtetim që nuk posedon pronë
	32

	31
	Kërkesë për dy certifikata
	167

	32
	Kërkesë për dy kopje të planit
	17

	33
	Kërkesë për certifikatë të pronës dhe kopje të planit
	194

	34
	Kërkesë për certifikatë të pronës mbi 10 faqe
	14

	35
	Kërkesa zyrtare
	12




VII. SHËRBIMET PËR QYTETARËT

Gjatë periudhës raportuese, një rëndësi e veçantë i është kushtuar ofrimit të shërbimeve për qytetarët në mënyrë efikase, profesionale dhe në përputhje me afatet dhe procedurat e përcaktuara ligjore.

Drejtoria ka trajtuar kërkesa të shumta për dokumentacion pronësor dhe kadastral, duke përfshirë certifikata të pronës, kopje të planeve, historiatet e pronave, koordinatat, ndarjen dhe bashkimin e parcelave, regjistrimin dhe çregjistrimin e hipotekave, si dhe shërbime të tjera.

Përmes këtyre shërbimeve është synuar që qytetarëve t'u mundësohet qasje më e shpejtë dhe më efikase në dokumentacionin dhe shërbimet që ofron Drejtoria.



VIII. PËRFUNDIM

Drejtoria për Gjeodezi, Kadastër dhe Pronë, gjatë periudhës janar–shtator 2026, ka realizuar një numër të konsiderueshëm të aktiviteteve dhe detyrave në kuadër të përgjegjësive të saj ligjore dhe administrative.

Në fokus të punës së Drejtorisë kanë qenë ofrimi i shërbimeve për qytetarët, trajtimi i kërkesave pronësore dhe kadastrale, përditësimi i të dhënave, administrimi dhe menaxhimi i pronës komunale, si dhe vazhdimi i proceseve të digjitalizimit dhe vektorizimit të të dhënave kadastrale.

Drejtoria do të vazhdojë edhe gjatë periudhës së ardhshme me realizimin e aktiviteteve të planifikuara, përfundimin e proceseve të filluara, përmirësimin e shërbimeve dhe rritjen e efikasitetit në administrimin e pronës dhe të dhënave kadastrale.

Drejtoria për Gjeodezi, Kadastër dhe Pronë mbetet e përkushtuar që puna në interes të qytetarëve, respektimi i legjislacionit në fuqi dhe ofrimi i shërbimeve cilësore dhe në kohë të jenë prioritet i përditshëm.

Qëllimi ynë mbetet që qytetarëve t'u mundësohet marrja e shërbimeve në mënyrë sa më të shpejtë, transparente dhe efikase, duke vazhduar të punojmë në funksion të interesit publik dhe të zhvillimit të Komunës së Rahovecit.

Rahovec, tetor 2026

Besmire Bytyçi

